আসলে ইসলামের বিপক্ষে, বা আলেমদের  বিপক্ষে অনেক কেই খুব জোরে শোরে বলতে শুনা যায়। কিন্ত যারা দু একজন আলেমদের দু একটি বাহ্যিক খারাপ দিক দেখে ডালাও ভাবে মন্তব্য করেন তারা কি একটু চিন্তা করে দেখেন উনারা যে কালিমা পড়ে মুসলমান হয়েছেন তা কার কাছ থেকে শিখেছেন? নামাজের জন্য সূরা কেরাত বা নামাজের নিয়ম কানুন কার কাছ থেকে শিখেছেন? এ ব্যাপারে এক জনের সাথে আমার সংলাপ তুলে ধরছি। জনৈক এক ব্যক্তিকে দেখলাম বলতেছেন (যিনি মাষ্টার্স কমপ্লিট করেছেন) আরে হুজুরদের জন্য যত গন্ডগুল। তারাই আমাদের দেশের উন্নয়নে বাধার কারণ, সব ফকিরের দল হুজুর হয়। ডালাও ভাবে এভাবে  হুজুরদের দুর্নাম শুনে উনার সাথে দুটি কথা বলার ইচ্ছা জাগল মনে। প্রথমে উনাকে প্রশ্ন করলাম ভাই আপনার নাম কি? তিনি বললেন হাসান মাহমুদ। আমি বললাম খুব সুন্দর নাম। অত:পর আমি বললাম আমাদের দেশে শতকারা কত % হুজুর হবেন? সর্বোচ্চ ৫-১০% এই অল্প সংখক লোক মাদ্রাসায় পরার কারনে যদি ফকির হয় তাহলে আমরা বাকিরা সবাই উন্নত হলেই দেশ উন্নত হবে। ওদের আলোচনা ছেড়ে দিন। তিনি বললেন কেন ওদের উন্নতির প্রয়োজন নাই? আমি বললাম ভাই ওদের তো মোটামোটি সমাজে চলার মত ব্যবস্থা আছে। আমাদের দেশে এমন লক্ষ লক্ষ লোক আছে যাদের চলার মত ব্যবস্থা ও নাই সুতরাং  তাদের নিয়ে একটু ভাবুন হুজুরদের অর্থনৈতিক চিন্তা করা লাগবনা। পরে একই পাড়ায় বসবাসের ফলে লোকটির সাথে ফ্রি হলাম। কিন্ত কোনদিন মসজিদের দিকে যেতে দেখলামনা। কিন্ত ইসলাম-হুজুরদের আলোচনায় খুব বিজ্ঞজনের মত মাঝে মধ্যে আলোচনা-সমালোচনায় দেখতাম। আরও ফ্রি হয়ে একদিন জানতে পারলাম তিনি নামাজ পড়েন না কারণ নামাযের নিয়ম কানুন তো দূরের কথা আলহামদু সূরাও উনার মুখস্ত নাই। বিস্ময়ের এখানেই শেষ নেই আলোচনার মাধ্যমে জানতে পারলাম উনি ভাল করে কালেমাও বলতে জানেন না। খুবই আশ্চয্য হলাম যে লোকটি ভাল করে কালেমা জানেনা সে কি করে সব আলেমদের বদনাম  শুধু ধারণার ভিত্তিতে করে!  আসলে বর্তমান যুগে একজন মানুষ সর্ব দিক দিয়ে ১০০% খাটি হতে পারবেনা। তবে আমাদের দেখতে হবে তার মাঝে বেশির ভাগ কাজ কোন ধরনের? যদি বেশির ভাগ কাজ ভাল হয় তাহলে দু একটি কাজের কারনে তাকে খারাপের চুড়ান্ত সীমায় পৌছানো ঠিক নয় সে সাধারণ শিক্ষায় শিক্ষিত হোক বা মাদ্রাসা শিক্ষায়।  আমাদের মনে রাখতে হবে ইসলাম ধর্মের মূল বিত্তি কোরআন এবং হাদীস। আর এই কোরআন এবং হাদীস পরিপূর্ণ ভাবে চর্চা হয় একমাত্র মাদ্রাসা সমুহতে। তাই মাদ্রাসা/ আলেম গণ না থাকলে কুরআন এবং হাদীসের চর্চা বন্ধ হয়ে যাবে। যেটা কোন  মুসলমানের নিকটই কাম্য নয়।